A4-0096/98

Απόφαση σχετικά με την κοινή θέση που ενέκρινε το Συμβούλιο ενόψει της έγκρισης του κανονισμού του Συμβουλίου σχετικά με την αποκεντρωμένη συνεργασία (C4-0008/98 - 95/0159(SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0008/98 - 95/0159(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 17 της 22.1.1996, σελ. 458)) επί της πρότασης της Επιτροπής προς το Συμβούλιο (COM(95)0290) ((EE C 250 της 26.9.1995, σελ. 13)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και το άρθρο 130Ψ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Ανάπτυξης και Συνεργασίας (A4-0096/98),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Πριν από την πρώτη αιτιολογική σκέψη, νέα αιτιολογική σκέψη (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η αποκεντρωμένη εργασία είναι μία νέα προσέγγιση της συνεργασίας και της ανάπτυξης που θέτει τους παράγοντες στο επίκεντρο της εφαρμογής, και έχει ως στόχο τους κοινούς στόχους προσαρμογής και βιωσιμότητας των ενεργειών.

(Τροπολογία 2)

Τρίτη αιτιολογική σκέψη

>Αρχικό κείμενο>

ότι ποσό δημοσιονομικής αναφοράς, κατά την έννοια του σημείου 2, της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, σχετικά με την εγγραφή δημοσιονομικών διατάξεων στις νομοθετικές πράξεις(1), έχει περιληφθεί στον παρόντα κανονισμό για το διάστημα 1998-2000, χωρίς αυτό να θίγει τις αρμοδιότητες της αρμόδιας επί του προϋπολογισμού αρχής όπως ορίζεται στη Συνθήκη[semigr ]

(1) ΕΕ C 102 της 4.4.1996, σελ. 4

>Κείμενο μετά την ψηφοφορία στο ΕΚ>

Διαγράφεται

(Τροπολογία 3)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η θέση του προϋπολογισμού σχετικά με την αποκεντρωμένη συνεργασία σκοπό έχει να συμβάλει σε μία ουσιαστική μεταβολή της ενέργειας συνεργασίας για την ανάπτυξη της Ευρωπαϊκής Ένωσης

(Τροπολογία 4)

Άρθρο 1, πρώτο εδάφιο, εισαγωγή

>Αρχικό κείμενο>

Η Κοινότητα υποστηρίζει πειραματικές δράσεις και πρωτοβουλίες διαρκούς και σταθερής ανάπτυξης, τις οποίες αναλαμβάνουν φορείς της αποκεντρωμένης συνεργασίας της Κοινότητας και των αναπτυσσόμενων χωρών, με στόχο να προωθηθεί ιδίως:

>Κείμενο μετά την ψηφοφορία στο ΕΚ>

Η Κοινότητα υποστηρίζει δράσεις και πρωτοβουλίες διαρκούς και σταθερής ανάπτυξης, τις οποίες αναλαμβάνουν φορείς της αποκεντρωμένης συνεργασίας της Κοινότητας και των αναπτυσσόμενων χωρών, με στόχο να προωθηθεί ιδίως:

(Τροπολογία 5)

Άρθρο 4, παράγραφος 1, πρώτο και δεύτερο εδάφιο

>Αρχικό κείμενο>

1. Η χρηματοδότηση των δράσεων του άρθρου 1 από την Κοινότητα καλύπτει μία τριετία (1998-2000).

Το ποσό δημοσιονομικής αναφοράς για την εφαρμογή του παρόντος προγράμματος, για το δ ιάστημα 1998 έως 2000, είναι 18 εκατομ. Ecu.

>Κείμενο μετά την ψηφοφορία στο ΕΚ>

Διαγράφεται

(Τροπολογία 6)

Άρθρο 5, παράγραφος 4

>Αρχικό κείμενο>

4. Μπορεί να επιδιώκεται συγχρηματοδότηση από κοινού με άλλους χρηματοδότες, ιδίως με τα κράτη μέλη.

>Κείμενο μετά την ψηφοφορία στο ΕΚ>

4. Μπορεί να επιδιώκεται συγχρηματοδότηση από κοινού με άλλους χρηματοδότες, ιδίως με τα κράτη μέλη.

Λαμβάνονται τα αναγκαία μέτρα προκειμένου να εκφρασθεί ο κοινοτικός χαρακτήρας των ενισχύσεων που παρέχονται βάσει του παρόντος κανονισμού.

(Τροπολογία 7)

Άρθρο 5, παράγραφος 5, σημείο β)

>Αρχικό κείμενο>

β) συντονισμό του τόπου εφαρμογής των ενεργειών με τακτικές συνεδριάσεις και ανταλλαγή πληροφοριών μεταξύ των εκπροσώπων της Επιτροπής και των κρατών μελών στήν ή στις αποδέκτριες χώρες.

>Κείμενο μετά την ψηφοφορία στο ΕΚ>

β) συντονισμό του τόπου εφαρμογής των ενεργειών, ανταλλαγή πληροφοριών μεταξύ των εκπροσώπων της Επιτροπής και των κρατών μελών στην

αποδέκτρια χώρα ή στις ενδιαφερόμενες χώρες.

(Τροπολογία 8)

Άρθρο 7, παράγραφος 2

>Αρχικό κείμενο>

2. Οι αποφάσεις για τις δράσεις των οποίων η χρηματοδότηση δυνάμει του παρόντος κανονισμού υπερβαίνει το 1 εκατομ. Ecu ανά δράση, καθώς και οιαδήποτε τροποποίηση η οποία επισύρει περισσότερο από 20% αύξηση του ποσού που εγκρίθηκε αρχικά για μια τέτοια δράση λαμβάνονται με τη διαδικασία του άρθρου 8.

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 7, παράγραφος 5

>Αρχικό κείμενο>

5. Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, ενώ είναι δυνατό να επεκταθεί και σε άλλες αναπτυσσόμενες χώρες και, σε δεόντως αιτιολογημένες εξαιρετικές περιπτώσεις, σε άλλες τρίτες χώρες.

>Κείμενο μετά την ψηφοφορία στο ΕΚ>

5. Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, ενώ είναι δυνατό να επεκταθεί και σε άλλες αναπτυσσόμενες χώρες και, σε δεόντως αιτιολογημένες εξαιρετικές περιπτώσεις, σε άλλες τρίτες χώρες.

Όταν τα προσφερόμενα αγαθά έχουν την ίδια ποιότητα, πρέπει, κατά τη χορήγηση συμβολαίου, να δίδεται προτεραιότητα στους φορείς της αποδέκτριας χώρας, καθώς και των αναπτυσσομένων χωρών της ίδιας περιοχής.

(Τροπολογία 10)

Άρθρο 7, παράγραφος 6

>Αρχικό κείμενο>

6. Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατόν να κατάγονται από άλλες χώρες.

>Κείμενο μετά την ψηφοφορία στο ΕΚ>

6. Τα παρεχόμενα αγαθά

κατάγονται από τα κράτη μέλη ή από την αποδέκτρια χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατόν να κατάγονται από άλλες χώρες. Όταν τα προσφερόμενα αγαθά έχουν την ίδια ποιότητα, πρέπει να δίδεται, κατά τη χορήγηση συμβολαίου, προτεραιότητα στους φορείς της αποδέκτριας χώρας, καθώς και των αναπτυσσομένων χωρών της ίδιας περιοχής.

(Τροπολογία 11)

Άρθρο 8

>Αρχικό κείμενο>

1. Η Επιτροπή επικουρείται από την γεωγραφικώς καθοριζόμενη επιτροπή την αρμόδια για την ανάπτυξη.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό, εντός προθεσμίας που μπορεί να ορίσει ο πρόεδρος, ανάλογα με το επείγον του συγκεκριμένου θέματος. Η γνώμη διατυπώνεται με την πλειοψηφία που προβλέπει το άρθρο 148 παράγραφος 2 της συνθήκης για τις αποφάσεις που καλείται να λάβει το Συμβούλιο κατόπιν προτάσεως της Επιτροπής. Κατά την ψηφοφορία εντός της επιτροπής, οι ψήφοι των αντιπροσώπων των κρατών μελών σταθμίζονται με τον τρόπο που ορίζεται στο προαναφερόμενο άρθρο. Ο Πρόεδρος δεν συμμετέχει στην ψηφοφορία.

>Κείμενο μετά την ψηφοφορία στο ΕΚ>

Οι εκπρόσωποι της Επιτροπής και των κρατών μελών προβαίνουν μια φορά ετησίως σε ανταλλαγή απόψεων με βάση την παρουσίαση από τον εκπρόσωο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος. Στην ανταλλαγή απόψεων συμμετέχει και εκπρόσωπος της Ευρωπαϊκού Κοινοβουλίου.

Οι συνεδριάσεις της επιτροπής που συστήνεται στα πλαίσια του άρθρου αυτού, διεξάγονται δημοσίως και τα πλήρη πρακτικά της διαβιβάζονται στο Ευρωπαϊκό Κοινοβούλιο και το Συμβούλιο προς ενημέρωση εντός 10 εργάσιμων ημερών μετά από κάθε συνεδρίαση

>Αρχικό κείμενο>

3. α) Η Επιτροπή θεσπίζει τα προβλεπόμενα μέτρα τα οποία ισχύουν αμέσως.

>Κείμενο μετά την ψηφοφορία στο ΕΚ>

>Αρχικό κείμενο>

β) Όταν ωστόσο τα μέτρα αυτά δεν συμφωνούν προς τη γνωμοδότηση της επιτροπής, η Επιτροπή γνωστοποιεί αμέσως στο Συμβούλιο τα εν λόγω μέτρα. Στην περίπτωση αυτή:

>Κείμενο μετά την ψηφοφορία στο ΕΚ>

>Αρχικό κείμενο>

- η Επιτροπή αναστέλλει την εφαρμογή των μέτρων τα οποία αποφάσισε για ένα μήνα από την ημερομηνία γνωστοποίησης[semigr ]

>Κείμενο μετά την ψηφοφορία στο ΕΚ>

>Αρχικό κείμενο>

- το Συμβούλιο, αποφασίζοντας με ειδική πλειοψηφία, δύναται να αποφασίσει διαφορετικά εντός της προθεσμίας της προβλεπόμενης στην πρώτη περίπτωση.

>Κείμενο μετά την ψηφοφορία στο ΕΚ>

(Τροπολογία 12)

Άρθρο 9

>Αρχικό κείμενο>

Αρθρο 9

Μια φορά ετησίως ανταλλάσσονται απόψεις, στο πλαίσιο της επιτροπής του άρθρου 8, με βάση την παρουσίαση από τον εκπρόσωπο της Επιτροπής των γενικών κατευθύνσεων για τις δράσεις του επομένου έτους.

>Κείμενο μετά την ψηφοφορία στο ΕΚ>

Διαγράφεται

(Τροπολογία 13)

Άρθρο 10, δεύτερο εδάφιο

>Αρχικό κείμενο>

Η συνοπτική παρουσίαση περιλαμβάνει ιδίως πληροφορίες σχετικά με αυτούς τους οποίους έχουν συναφθεί συμβάσεις.

>Κείμενο μετά την ψηφοφορία στο ΕΚ>

Η συνοπτική παρουσίαση

παρέχει ιδίως λεπτομέρειες σχετικά με αυτούς τους οποίους έχουν συναφθεί συμβάσεις.

(Τροπολογία 14)

Άρθρο 10, τρίτο εδάφιο

>Αρχικό κείμενο>

Η Επιτροπή ενημερώνει τα κράτη μέλη, ανά τρίμηνο, για τις εγκεκριμένες δράσεις και σχέδια, αναφέροντας το ποσό χρηματοδότησής τους, το χαρακτήρα τους, τη δικαιούχο χώρα και τους εταίρους. Οι πληροφορίες αυτές συνοδεύονται από παράρτημα με σαφή παρουσίαση των σχεδίων ή προγραμμάτων που υπερβαίνουν το 1 εκατομ. Ecu.

>Κείμενο μετά την ψηφοφορία στο ΕΚ>

Διαγράφεται

(Τροπολογία 15)

Άρθρο 11

>Αρχικό κείμενο>

Η Επιτροπή αξιολογεί τακτικά τις χρηματοδοτούμενες από την Κοινότητα δράσεις προκειμένου να διαπιστώσει αν έχουν επιτευχθεί οι στόχοι τους και να χαράξει κατευθυντήριες γραμμές για τη βελτίωση της αποτελεσματικότητας των μελλοντικών δράσεων. Η Επιτροπή υποβάλλει στην επιτροπή του άρθρου 8 σύνοψη των αξιολογήσεων που θα μπορούσαν, ενδεχομένως, να εξεταστούν από αυτήν. Οι εκθέσεις αξιολόγησης ευρίσκονται στη διάθεση των κρατών μελών που το ζητούν.

>Κείμενο μετά την ψηφοφορία στο ΕΚ>

Η Επιτροπή αξιολογεί τακτικά τις χρηματοδοτούμενες από την Κοινότητα δράσεις προκειμένου να διαπιστώσει αν έχουν επιτευχθεί οι στόχοι τους και να χαράξει κατευθυντήριες γραμμές για τη βελτίωση της αποτελεσματικότητας των μελλοντικών δράσεων.

(Τροπολογία 16)

Άρθρο 12

>Αρχικό κείμενο>

Άρθρο 12

Πριν από το τέλος του 1999, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο συνολική αξιολόγηση των δράσεων που χρηματοδοτήθηκαν από την Κοινότητα βάσει του παρόντος κανονισμού, καθώς και προτάσεις για το μέλλον του εν λόγω κανονισμού.

>Κείμενο μετά την ψηφοφορία στο ΕΚ>

Διαγράφεται

(Τροπολογία 17)

Άρθρο 13, δεύτερο εδάφιο

>Αρχικό κείμενο>

Εφαρμόζεται μέχρι τις 31 Δεκεμβρίου 2000.

>Κείμενο μετά την ψηφοφορία στο ΕΚ>

Διαγράφεται